stanford-oval/wikipedia huggingface dataset:
อาสนวิหารบลัว
ประวัติ

อาสนวิหารสร้างในแบบกอทิกตอนปลาย ซึ่งก่อนจะมีฐานะเป็นอาสนวิหาร เคยเป็นโบสถ์ประเภท "คอลเลจิเอต" ซึ่งสร้างเพื่ออุทิศแก่นักบุญซอแลน การก่อสร้างได้เริ่มขึ้นช่วงคริสต์ศตวรรษที่ 12 ซึ่งในปัจจุบันส่วนประกอบที่สร้างในยุคนี้คงเหลือเพียงร่องรอยในบริเวณห้องเก็บศพใต้โบสถ์และฐานของหอระฆังเท่านั้น หน้าบันหลักและหอนาฬิกาสร้างช่วง ค.ศ. 1544 ต่อมาบริเวณกลางโบสถ์ได้ถูกทำลายโดยพายุเฮอร์ริเคนใน ค.ศ. 1678 และการบูรณะขึ้นใหม่เริ่มตั้งแต่ ค.ศ. 1680 ถึง 1700 ภายใต้การควบคุมของสถาปนิกอาร์นูล-เซราแฟ็ง ปัวเตอแวง และเพื่อเป็นการสมโภชอาสนวิหารเมื่อ ค.ศ. 1697 พระเจ้าหลุยส์ที่ 14ได้พระราชทานออร์แกนเพื่อติดตั้งในอาสนวิหารในปี ค.ศ. 1704 อันเป็นเหตุให้อาสนวิหารแห่งใหม่นี้เปลี่ยนชื่อเพื่ออุทิศให้แก่นักบุญหลุยส์
นับแต่การก่อสร้างเป็นต้นมา อาสนวิหารนี้แทบไม่ได้มีการปรับแต่งใด ๆ เพิ่มเติมเลย มีเพียงแค่ชาเปลแม่พระที่ต่อเติมในปี ค.ศ. 1860 ในความควบคุมของฌูล ปอตีเย เดอ ลา มอร็องเดียร์
ในสมัยสงครามโลกครั้งที่ 2 การทิ้งระเบิดโดยทหารฝ่ายสัมพันธมิตรได้ทำลายงานกระจกสีส่วนใหญ่ของอาสนวิหาร ซึ่งต่อมาเมื่อในปี ค.ศ. 1985 ก็ได้มีการบูรณะซ่อมแซมครั้งใหญ่ นั่นรวมถึงงานกระจกสีใหม่ทั้งหมดสร้างสรรค์โดยยัน ดิบเบตส์ ศิลปินชาวฮอลแลนด์ และฌ็อง โมแร ช่างกระจกสีชาวฝรั่งเศส และได้บูรณะเสร็จสิ้นเมื่อ 22 ธันวาคม ค.ศ. 2000 งานกระจกสีครอบคลุมหน้าต่างจำนวน 33 บาน ทั้งด้านบนและล่าง รวมเป็นพื้นที่ทั้งหมดประมาณ 360 ตารางเมตร
ลักษณะทางสถาปัตยกรรม

งานหน้าบันทางเข้าเป็นงานแบบกอทิกตอนปลายแบบดั้งเดิมอันเป็นยุคเปลี่ยนผ่านไปยังยุคคลาสสิก (สถาปัตยกรรมสมัยฟื้นฟูศิลปวิทยา) ในช่วงกลางคริสต์ศตวรรษที่ 16 ซึ่งยังพบเห็นส่วนประกอบของยุคกอทิกบางอย่าง เช่น รูปปั้นการ์กอยล์ ฐานครีบยันประดับยอด เป็นต้น และยังพบงานแบบคลาสสิก เช่น งานยอดซุ้มประตูทรงสามเหลี่ยม งานปูนปั้นทรงกลมฝังอยู่บริเวณโค้งสแปนเดรล เป็นต้น
ส่วนที่เด่นที่สุดของอาสนวิหารคือหอระฆังซึ่งประดับอยู่บริเวณประตูทางเข้าทิศเหนือซึ่งตั้งสูงตระหง่านอยู่กลางเมืองบลัว ส่วนฐานของหอสามารถย้อนกลับไปได้ถึงสมัยคริสต์ศตวรรษที่ 12 งานก่อสร้างหลักเริ่มในปี ค.ศ. 1544 ประกอบด้วยเสาแบบคอรินเทียนและไอออนิกซึ่งถือเป็นงานแบบสถาปัตยกรรมสมัยฟื้นฟูศิลปวิทยา บริเวณชั้นสุดท้ายของหอระฆังเป็นหลังคาโดมพร้อมหอส่องสว่าง ซึ่งสร้างเสร็จราวปี ค.ศ. 1603 ซึ่งโดมนี้มีลักษณะเหมือนกันกับที่ยอดหอระฆังของอาสนวิหารนักบุญกาเซียงแห่งตูร์ ซึ่งรวมแล้วถือว่าเป็นอาสนวิหารที่สง่างามและกลมกลืนกันได้ดีระหว่างทั้งสองสถาปัตยกรรม
บริเวณภายใน

อาสนวิหารประกอบด้วยบริเวณกลางโบสถ์ขนาดใหญ่และช่องทางเดินข้างขนาบทั้งสองฝั่ง (ทิศใต้และเหนือ) ซึ่งเป็นที่ตั้งของชาเปลด้านใน รวมทั้งบริเวณร้องเพลงสวดและจรมุข อาสนวิหารแห่งนี้ไม่มีส่วนแขนกางเขน
บริเวณภายใน > บริเวณร้องเพลงสวด

บริเวณร้องเพลงสวดประกอบด้วยมุขโค้งจำนวนห้าช่องซึ่งขนาบอยู่โดยรอบ บริเวณด้านหลังซึ่งเป็นจรมุข เป็นที่ตั้งของชาเปลยุคคริตส์ศตวรรษที่ 19 ด้านบนบริเวณกระจกมีงานกระจกสีขนาดใหญ่ในสมัยคริสต์ศตวรรษที่ 19 นอกจากนี้ยังมีบริเวณจรมุขที่สร้างเพิ่มมาในสมัยคริสต์ศตวรรษที่ 19 ที่ประดับด้วยเสาแบบเกลียวเลียนแบบงานศิลปะยุคสมัยพระเจ้าหลุยส์ที่ 12 แห่งฝรั่งเศสซึ่งถือเป็นตัวอย่างตามแนวคิดแบบคตินิยมสรรผสานในสมัยนั้น
บริเวณภายใน > บริเวณกลางโบสถ์และชาเปล

ภายหลังจากพายุเฮอร์ริเคนใน ค.ศ. 1678 เหลือเพียงหน้าบันทางเข้า จรมุขและหน้าต่างทั้งห้าบานเท่านั้น และในระหว่างการบูรณะซ่อมแซมได้ค้นพบสันเพดานโค้งในแบบเก่า
ด้านในประกอบด้วยชาเปลเก่าแก่หนึ่งหลัง สร้างในสมัยคริสต์ศตวรรษที่ 12 ซึ่งตั้งอยู่ภายใต้หอระฆัง และมีสันเพดานโค้งลงมาบรรจบกับหัวเสาลายใบอาแคนธัส บริเวณด้านหน้าฝั่งขวามือของชาเปลนี้ ยังพบงานแกะสลักนูนต่ำหินอ่อนบอกเล่าเรื่องราวของพิธีบัพติศมาของพระเยซู ซึ่งได้ค้นพบจากหลุมฝังพระศพของพระราชนนีของสตานิสวัฟ เลสซินสกี อดีตกษัตริย์แห่งโปแลนด์และดยุคแห่งลอแรน ซึ่งสิ้นพระชนม์ที่บลัว
นอกจากนี้ยังมีงานแกะสลักหินอ่อนสีขาว มีชื่อเรียกว่า La Mémoire et la Méditation เป็นงานของหลุยส์ที่ 2 เลอร็องแบร์ ช่างปั้นและจิตรกรชาวฝรั่งเศส และยังมีออร์แกนขนาดใหญ่ซึ่งได้รับพระราชทานมาจากพระเจ้าหลุยส์ที่ 14 แห่งฝรั่งเศสเมื่อ ค.ศ. 1704
บริเวณภายใน > ห้องเก็บศพใต้โบสถ์

ห้องเก็บศพใต้โบสถ์ของอาสนวิหารซ่อนอยู่ภายใต้บริเวณร้องเพลงสวด เรียกว่า "ห้องเก็บศพนักบุญซอแลน" ที่ค้นพบเมื่อปี ค.ศ. 1927 ว่ามีร่องรอยของโบสถ์ยุคราชวงศ์การอแล็งเฌียง ซึ่งสร้างราวคริสต์ศตวรรษที่ 10 โดยเหล่าเคานต์ (ขุนนาง) แห่งบลัวเพื่อเป็นที่เก็บเรลิกของนักบุญซอแลน อดีตมุขนายกแห่งชาทร์ และหลังจากนั้นราวคริสต์ศตวรรษที่ 12 ในคราที่มีการสร้างโบสถ์ใหม่ขึ้น ทำให้ส่วนที่เคยเป็นบริเวณร้องเพลงสวดมาก่อนได้กลายเป็นห้องเก็บศพไปโดยปริยาย
ภายในห้องเก็บศพประกอบด้วยบริเวณกลางโบสถ์และบริเวณมุขโค้งด้านสกัดของโบสถ์บาซิลิกาเก่า และบริเวณด้านหลังของแท่นบูชายังมีร่อยรอยของมุขโค้งด้านสกัดแบบครึ่งวงกลมหลงเหลืออยู่ บริเวณฝั่งซ้ายมีช่องฝังศพของอดีตมุขนายกแห่งบลัว
ระเบียงภาพ

ชาเปลภายในบริเวณทางเดินข้าง
บริเวณด้านหลังจะพบบริเวณจรมุขกว้าง 5 ช่อง
อาสนวิหารที่เด่นอยู่ใจกลางเมือง
อาสนวิหารมองจากอีกฝั่งแม่น้ำลัวร์
ข้อมูล

Pérouse de Montclos, Jean-Marie, 1988. Le guide du Patrimoine: Centre, pp. 175–179. Val de Loire, Ministère de la Culture: Hachette, Paris. ISBN 2-01-018538-2
อาแล็กซ็องดร์ อัศวินแห่งโชมง

อัศวินแห่งโชมงถวายพระราชสาส์นจากพระเจ้าหลุยส์ที่ 14 แห่งฝรั่งเศส แก่สมเด็จพระนารายณ์ ณ พระที่นั่งสรรเพชญปราสาท วันที่ 18 ตุลาคม ค.ศ. 1685
อาแล็กซ็องดร์ อัศวินแห่งโชมง (ฝรั่งเศส: Alexandre, Chevalier de Chaumont; ค.ศ. 1640 – 28 มกราคม ค.ศ. 1710 ปารีส) รู้จักในไทยด้วยตำแหน่ง เชอวาลีเยเดอโชมง ("อัศวินแห่งโชมง") เป็นข้าราชการชาวฝรั่งเศสในสมัยพระเจ้าหลุยส์ที่ 14 แห่งฝรั่งเศส
เขาได้รับแต่งตั้งให้เป็นราชทูต ตำแหน่ง "อัศวินแห่งโชมง" ไปยังกรุงศรีอยุธยาในรัชสมัยสมเด็จพระนารายณ์
คณะทูตดังกล่าว นอกจากอาแล็กซ็องดร์แล้ว ยังมีบาทหลวงฟร็องซัว-ตีมอเลอง เดอ ชัวซี (François-Timoléon de Choisy), บาทหลวงกี ตาชาร์ (Guy Tachard) จากคณะเยสุอิต, และบาทหลวงเบนีญ วาเช (Bénigne Vachet) จากคณะมิสซังต่างประเทศแห่งกรุงปารีส เดินทางไปกรุงศรีอยุธยาพร้อมด้วยคณะทูตที่สมเด็จพระนารายณ์ทรงส่งไปกรุงปารีสก่อนหน้านี้ใน พ.ศ. 2226 ซึ่งมีเจ้าพระยาโกษาธิบดี (ปาน) เป็นหัวหน้า
อาแล็กซ็องดร์ได้พยายามชักชวนให้สมเด็จพระนารายณ์เข้ารีตเป็นคริสต์ศาสนิกชนนิกายโรมันคาทอลิก เพื่อให้การเจรจาทำสัญญาทางการค้าสำคัญหลายฉบับเป็นไปอย่างราบรื่นขึ้น แต่การนี้ไม่ประสบความสำเร็จ
อาแล็กซ็องดร์ได้บันทึกความเป็นอยู่ของบ้านเมืองสยามในครั้งนั้น ซึ่งเป็นประโยชน์อย่างยิ่งแก่การศึกษาหลายด้านในปัจจุบัน
ดูเพิ่ม

ความสัมพันธ์ไทย-ฝรั่งเศส
ราชทูตสยามไปฝรั่งเศส (พ.ศ. 2229)
อาแฌ็ง

| อาแฌ็ง เมืองอาแฌ็ง Ville d'Agen |
| --- | --- |
  มหาวิหารอาแฌ็ง
ประเทศ: ฝรั่งเศส
แคว้น: นูแวลากีแตน
จังหวัด: ลอเตการอน
เขต: อาแฌ็ง
สหเทศบาล: อาแฌ็ง
การปกครอง
 • นายกเทศมนตรี (2008-2014) : ฌ็อง ดียอนี
พื้นที่1: 11.49 ตร.กม. (4.44 ตร.ไมล์)
ประชากร (2009)2: 33,920 คน
 • ความหนาแน่น: 3,000 คน/ตร.กม. (7,600 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 47001 /47000
สูงจากระดับน้ำทะเล: 37–162 m (121–531 ft)  (avg. 48 m หรือ 157 ft)
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
อาแฌ็ง (ฝรั่งเศส: Agen, ออกเสียง: [aʒɛ̃], ฟังเสียง) เป็นเมืองหลวงของจังหวัดลอเตการอนในแคว้นอากีแตนในประเทศฝรั่งเศส เมืองอาแฌ็งตั้งอยู่ทางตะวันตกเฉียงไต้ของฝรั่งเศส ตัวเมืองตั้งอยู่บนฝั่งแม่น้ำการอน
อาแฌ็งเป็นที่ตั้งของมหาวิหารอาแฌ็ง
ดูเพิ่ม

หน่วยการบริหารของประเทศฝรั่งเศส
จังหวัดในประเทศฝรั่งเศส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาแฌ็ง
site de la ville
office de tourisme
Diocese of Agen - Catholic Encyclopedia article
| --- | --- |
 : สถานีย่อยประเทศฝรั่งเศส
อาสนวิหารลีมอฌ

|  อาสนวิหารนักบุญสเทเฟนแห่งลีมอฌ |
| --- | --- |
ทางเข้าด้านข้าง (ค.ศ. 2010) หลังการบูรณะซ่อมแซมครั้งใหญ่
th
45°49′44″N 1°16′00″E﻿ / ﻿45.82889°N 1.26667°E﻿ / 45.82889; 1.26667
ที่ตั้ง: ลีมอฌ จังหวัดโอต-เวียน
ประเทศ:  ประเทศฝรั่งเศส
นิกาย: โรมันคาทอลิก
ประวัติ
สถานะ: อาสนวิหาร
สถาปัตยกรรม
ประเภทสถาปัตย์: กางเขน
รูปแบบสถาปัตย์: กอทิกฟล็องบัวย็อง กอทิกแรยอน็อง
ปีสร้าง: ค.ศ. 1273
แล้วเสร็จ: ค.ศ. 1888
 อนุสรณ์สถานทางประวัติศาสตร์ (ค.ศ. 1862)
อาสนวิหารลีมอฌ (ฝรั่งเศส: Cathédrale de Limoges) เรียกชื่อเต็มว่า อาสนวิหารนักบุญสเทเฟนแห่งลีมอฌ (Cathédrale Saint-Étienne de Limoges) เป็นทั้งอาสนวิหารในนิกายโรมันคาทอลิก เป็นที่ตั้งของมุขนายกประจำมุขมณฑลลีมอฌ ตั้งอยู่ติดกับ "สวนพระสังฆราช" (Jardin de l'Évêché) ในเขตเมืองเก่า "ลาซีเต" (La Cité) ของลีมอฌ จังหวัดโอต-เวียน แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญสเทเฟน (ปฐมมรณสักขี) เป็นหนึ่งในอนุสรณ์สถานสำคัญที่สุดในลีมอฌคู่กับสถานีรถไฟลีมอฌ และยังถือเป็นคริสต์ศาสนสถานแห่งเดียวในภูมิภาคลีมูแซ็งที่สร้างในแบบกอทิกที่สมบูรณ์แบบ
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862
ประวัติการก่อสร้าง

งานก่อสร้างได้เริ่มขึ้นในปี ค.ศ. 1273 แล้วเสร็จเมื่อปี ค.ศ. 1888 ภายหลังจากเสร็จสิ้นการเชื่อมส่วนของหอระฆังสถาปัตยกรรมโรมาเนสก์ให้ติดกับบริเวณกลางโบสถ์อย่างสมบูรณ์ ซึ่งการก่อสร้างอาสนวิหารในช่วงแรกเริ่มจากบริเวณร้องเพลงสวดในแบบกอทิกแรยอน็องซึ่งเป็นงานราวสมัยคริสต์ศตวรรษที่ 13 ที่ ณ ขณะนั้นยังคงติดอยู่กับส่วนบริเวณกลางโบสถ์เดิมในแบบโรมาเนสก์ การก่อสร้างได้หยุดชะงักลงในปี ค.ศ. 1327 เป็นครั้งแรกเนื่องจากปัญหาด้านงบประมาณ ต่อมาในปี ค.ศ. 1378 ชาเปลนักบุญมาร์ซียาลและส่วนหนึ่งของแขนกางเขนฝั่งทิศเหนือก็เสร็จสมบูรณ์ ต่อมาเป็นคราวของหอระฆังแบบโรมาเนสก์ขนาดใหญ่ และในไม่กี่ปีต่อมาบริเวณแขนกางเขนทิศใต้ก็เสร็จสิ้นสมบูรณ์
ช่วงหลังจากสงครามร้อยปี บริเวณกลางโบสถ์สองช่วงแรกก็สร้างเสร็จระหว่างปี ค.ศ. 1458–1499 ต่อมาในช่วงปี ค.ศ. 1516–1541 มุขนายกฌ็อง เดอ ล็องฌัก ก็ได้สร้างส่วนแขนกางเขนและซุ้มประตูนักบุญยอห์น ซึ่งถือเป็นงานชิ้นเอกในแบบกอทิกฟล็องบัวย็อง แต่ต่อมาการก่อสร้างก็ได้หยุดชะงักลงเป็นครั้งที่สองเมื่อมุขนายกในขณะนั้นได้ถึงแก่กรรมลง บริเวณกลางโบสถ์ที่เหลืออีกสามช่วงสุดท้ายเพิ่งจะมาเสร็จสิ้นโดยต่อเข้ากับหอระฆังโดยสมบูรณ์ในช่วงปลายคริสต์ศตวรรษที่ 19 เท่านั้นเอง
ลักษณะทางสถาปัตยกรรม

อาสนวิหารแห่งนี้มีงานศิลป์สมัยฟื้นฟูศิลปวิทยาชั้นสูงถึงสองรายการ ได้แก่ ฉากกางเขนซึ่งสร้างจากดำริของมุขนายกฌ็อง เดอ ล็องฌัก และหลุมฝังศพของท่าน ซึ่งเป็นงานแกะสลักเป็นเรื่องราวจากหนังสือวิวรณ์ โดยได้แรงบัลดาลใจมาจากงานของศิลปินชาวเยอรมันนามว่า ดือเรอร์
บริเวณผนังของห้องฝังศพแบบสถาปัตยกรรมโรมาเนสก์ ซึ่งไม่ได้เปิดให้เข้าชมสาธารณะ มีงานภาพปูนเปียกพระคริสต์ทรงพระสิริ
นอกจากนี้บริเวณส่วนอื่นยังพบรูปวาดสมัยยุคกลาง ซึ่งพบได้ตามชาเปลต่าง ๆ รวมทั้งงานภาพปูนเปียกสมัยคริสต์ศตวรรษที่ 19 ด้วย
ระเบียงภาพ

มองจากสวนพระสังฆราช
อาสนวิหาร
อาสนวิหารยามค่ำคืน
ภาพร่างแสดงชาเปลบริเวณพิธี
หัวเสาบริเวณระเบียงแนบ
แผนผังของอาสนวิหาร
อาสนวิหาร พิพิธภัณฑ์สังฆราชแห่งลีมอฌ และสวนพระสังฆราช
อาสนวิหารยามค่ำคืน
อาแล็ส

| อาแล็ส |
| --- | --- |
Alès Cathedral
   ตราอาร์ม
ประเทศ: ฝรั่งเศส
แคว้น: อ็อกซีตานี
จังหวัด: การ์
เขต: อาแล็ส
อำเภอ: 3 อำเภอ
สหเทศบาล: Grand Alès en Cévennes
การปกครอง
 • นายกเทศมนตรี (2008-2014) : Max Roustan
พื้นที่1: 23.16 ตร.กม. (8.94 ตร.ไมล์)
ประชากร (2012)2: 41,031 คน
 • ความหนาแน่น: 1,800 คน/ตร.กม. (4,600 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 30007 /30100
สูงจากระดับน้ำทะเล: 116–356 m (381–1,168 ft)  (avg. 150 m หรือ 490 ft)
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
อาแล็ส (ฝรั่งเศส: Alès) เป็นเทศบาลในจังหวัดการ์ในแคว้นล็องก์ด็อก-รูซียง ทางภาคใต้ของประเทศฝรั่งเศส เป็นศูนย์กลางด้านอุตสาหกรรมเหมืองแร่
แหล่งข้อมูลอื่น

เว็บไซต์สภาเมือง (ฝรั่งเศส)
The Regordane Way or St Gilles Trail, which starts in Alès
อิปไซลอน

| อิปไซลอน |
| --- | --- |

อักษรกรีก
Αα แอลฟา: Νν นิว
Ββ บีตา: Ξξ ไซ
Γγ แกมมา: Οο โอไมครอน
Δδ เดลตา: Ππ พาย
Εε เอปไซลอน: Ρρ โร
Ζζ ซีตา: Σσς ซิกมา
Ηη อีตา: Ττ เทา
Θθ ทีตา: Υυ อิปไซลอน
Ι ι ℩ ไอโอตา: Φφ ฟาย
Κκ แคปปา: Χχ ไค
Λλ แลมดา: Ψψ พไซ
Μμ  มิว: Ωω โอเมกา
ใกล้คลาสสิก
Ϝϝ เวา: ϘϙϞϟ คอปปา
Ϻϻ แซน: ͲͲϠϡ แซมไพ
Ϛϛ สติกมา: Ͱͱ ฮีตา
Ϸϸ โช: 

เครื่องหมายเสริมอักษร
อิปไซลอน (อังกฤษ: upsilon) หรือ อิปซีลอน (กรีก: ύψιλον, ตัวใหญ่ Υ หรือ ϒ, ตัวเล็ก υ) เป็นอักษรกรีกตัวที่ 20 และมีค่าของเลขกรีกเท่ากับ 400 สำหรับอักษรรูปนี้ ϒ จะถูกใช้เมื่อต้องการแยกแยะความแตกต่างออกจากอักษรละติน Y
อินเดียของโปรตุเกส

รัฐอินเดีย (โปรตุเกส: Estado da Índia; อังกฤษ: State of India) หรือมีชื่อเรียกอีกอย่างว่า รัฐโปรตุเกสแห่งอินเดีย (Estado Português da Índia, EPI) หรือเรียกอย่างง่ายว่า อินเดียของโปรตุเกส (Índia Portuguesa) หรือเรียกอย่างง่ายว่า อินเดีย เป็นรัฐอาณานิคมของจักรวรรดิโปรตุเกส ที่ก่อตั้งขึ้นเมื่อ 6 ปีหลังจากการค้นพบเส้นทางการเดินเรือไปสู่อนุทวีปอินเดียโดยโปรตุเกส เมืองหลวงของอินเดียของโปรตุเกสทำหน้าที่เป็นศูนย์กลางการเมืองการปกครองของฐานที่มั่นของโปรตุเกส และการตั้งถิ่นฐานที่ได้กระจัดกระจายไปตามมหาสมุทรอินเดีย
อุปราชคนแรกคือ ฟรังสิโก เด อาลเมลดา ตั้งกองบัญชาการในโคคิม ซึ่งเป็นโคชิน (โกชิ) ในสมัยนั้น ภายหลังผู้ว่าการคนต่อมา ไม่ได้อยู่ในตำแหน่งอุปราชโดยเสมอไป หลังจาก ค.ศ. 1510 เมืองหลวงของอุปราชถูกย้ายไปยัง แวลลาส คอนคิวทาส (พื้นที่ยึดครองเดิม) ซึ่งเป็นกัวและดามาออเนในปัจจุบัน โดยมุมไบ (บอมเบย์) ในปัจจุบัน เคยเป็นส่วนหนึ่งของอินเดียของโปรตุเกสในฐานะBom Baim จนกระทั่งถูกยกให้เป็นดินแดนภายใต้ราชบัลลังก์ของอังกฤษใน ค.ศ. 1661 ซึ่งได้ให้เช่าบอมเบย์ให้กับ บริษัทอินเดียตะวันออก จนกระทั่งศตวรรษที่ 18 ผู้ว่าการในกัวได้มีอำนาจเหนือการครอบครองของโปรตุเกสทั้งหมดในมหาสมุทรอินเดีย ตั้งแต่แอฟริกาตอนใต้จนไปถึงภูมิภาคเอเชียตะวันออกเฉียงใต้ ใน ค.ศ. 1752 โมซัมบิกได้มีรัฐบาลที่แยกต่างหาก และใน ค.ศ. 1844 รัฐบาลของอินเดียของโปรตุเกส ได้ยุติการปกครองดินแดนของ มาเก๊า, โซโลร์ และติมอร์ และอำนาจของมันได้ถูกจำกัดขอบเขต ให้อยู่ในภายใต้การถือครองอาณานิคมบนชายฝั่งของโกนกานและมะละบาร์ ของฝั่งอินเดียด้านตะวันตก
ในช่วงเวลาที่บริติชราชล่มสลายใน ค.ศ. 1947 อินเดียของโปรตุเกสถูกแบ่งออกเป็นสามเขต ซึ่งตั้งอยู่บนชายฝั่งด้านตะวันตกของ อินเดีย ในปัจจุบันบางครั้งเรียกรวมกันว่ากัว ได้แก่ กัว ดาเมา ซึ่งรวมถึงดินแดนเล็กๆของดาดราและนครหเวลี และ ดีอู โปรตุเกสสูญเสียการควบคุมอย่างมีประสิทธิภาพ ในบริเวณดินแดนเล็กๆของดาดราและนครหเวลีใน ค.ศ. 1954 และในที่สุดดินแดนโพ้นทะเลที่เหลืออยู่ ถูกอินเดียได้ทำการผนวกดินแดน นำโดยนายกรัฐมนตรีชวาฮาร์ ลาลเนห์รู ในช่วงเดือนธันวาคม ค.ศ. 1961 ทั้งๆ ที่โปรตุเกสได้ยอมรับในการควบคุมของอินเดียใน ค.ศ. 1974 หลังการปฏิวัติคาร์เนชันและการล่มสลายของระบอบการปกครองแบบเอสตาโดโนโว โดยสนธิสัญญาที่ได้ลงนามเมื่อวันที่ 31 ธันวาคม ค.ศ. 1974
อาโปสโตโลส เวลลีโอส

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  อาโปสโตโลส เวลลีโอส
เกิด:   (1992-01-08) 8 มกราคม ค.ศ. 1992 (32 ปี)
เกิดที่:  เทสซาโลนีกี กรีซ
สูง:  1.91 เมตร (6 ฟุต 3 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  เลียร์เซอ
หมายเลข:  7
ชุดเยาวชน
2008:  อีรากลิส
ชุดใหญ่*
| ปี |  ทีม |  ลงเล่น† |  (ประตู)† |
| 2008–2011 |  อีรากลิส |  22 |  (4) |
| 2011–2014 |  เอฟเวอร์ตัน |  22 |  (3) |
| 2013–2014 |  → แบล็กพูล (ยืมตัว) |  2 |  (0) |
| 2014– |  เลียร์เซอ |  9 |  (1) |
ทีมชาติ‡
| 2008–2009 |  กรีซ 17 ปี |  3 |  (0) |
| 2009–2011 |  กรีซ 19 ปี |  14 |  (7) |
| 2011– |  กรีซ 21 ปี |  22 |  (4) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 28 กันยายน 2014.  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 23 กรกฎาคม 2014
อาโปสโตโลส เวลลีโอส (กรีก: Απόστολος Βέλλιος) เกิดเมื่อวันที่ 8 มกราคม ค.ศ. 1992 เป็นนักฟุตบอลชาวกรีก ปัจจุบันเล่นให้กับสโมสรฟุตบอลเลียร์เซอในเบลเจียนโปรลีก ประเทศเบลเยียม ในตำแหน่งกองหน้า
แหล่งข้อมูลอื่น

Guardian Football เก็บถาวร 2012-09-24 ที่ เวย์แบ็กแมชชีน
อาโปสโตโลส เวลลีโอส – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
Apostolos Vellios profile in Iraklis' official site[ลิงก์เสีย] (กรีก)
Premier League profile เก็บถาวร 2012-10-02 ที่ เวย์แบ็กแมชชีน
อาเรนาดาอามาโซเนีย

| --- | --- |

th
ชื่อเต็ม: อาเรนาริวัลโดปัลมาลิมา
ที่ตั้ง: มาเนาช์, อามาโซนัส, บราซิล
พิกัด: 3°4′59″S 60°1′41″W﻿ / ﻿3.08306°S 60.02806°W﻿ / -3.08306; -60.02806
เจ้าของ: รัฐบาลของรัฐอามาโซนัส
ที่นั่งพิเศษ: 68
ความจุ: 44,300
ขนาดสนาม: 105 x 68 เมตร
พื้นผิว: หญ้า
การก่อสร้าง
ก่อสร้าง: 2010–14
เปิดใช้สนาม: 9 มีนาคม 2014
งบประมาณในการก่อสร้าง: 605 ล้าน R$ 270 ล้าน US$  200 ล้าน €
สถาปนิก: อีเอ็มพี
การใช้งาน
นาซิอองนาล (2014–ปัจจุบัน)
อาเรนาดาอามาโซเนีย (โปรตุเกส: Arena da Amazônia) เป็นสนามกีฬาแห่งหนึ่งตั้งอยู่ในเมืองมาเนาช์ ประเทศบราซิล มีความจุทั้งหมด 44,300 ที่นั่งถูกสร้างขึ้นในช่วงปี ค.ศ. 2010 ถึง 2014 โดยเป็นส่วนหนึ่งของการเป็นเจ้าภาพการแข่งขันฟุตบอลโลก 2014 และการแข่งขันฟุตบอลในโอลิมปิกฤดูร้อน 2016
สนามถูกสร้างขึ้นบนพื้นที่เดิมของสนามกีฬาริวัลโด ลิมา โดยได้รับเงินสนับสนุนจากรัฐบาลของรัฐอามาโซเนีย 25% และ ธนาคารเพื่อการพัฒนาบราซิล 75% สนามได้รับการออกแบบโดย เกอเคิน มาร์ก อุน พาร์สนาส โดยได้แรงบันดาลใจมาจากป่าฝนอเมซอนที่ล้อมรอบเมืองมาเนาช์และโครงสร้างด้านนอกของโลหะถูกออกแบบมาเพื่อทำให้เกิดการสร้างงานการทำตะกร้าฟางซึ่งทำขึ้นในภูมิภาค สนามถูกสร้างขึ้นโดย อังแดร์ กุชแชร์ฮิส บริษัท วิศวกรรมสัญชาติบราซิล
โดยมีความจุประมาณ 44,300 คน, มีร้านอาหารที่หรูหรา, ที่จอดรถใต้ดินและการเข้าถึงสำหรับผู้ที่มีความต้องการพิเศษ  นอกจากนี้ยังมีระบบรีไซเคิลน้ำฝนในสถานที่และระบบบำบัดน้ำเสียเพื่อลดการใช้น้ำและถูกออกแบบมาเพื่อใช้ประโยชน์จากการระบายอากาศตามธรรมชาติเพื่อลดการใช้พลังงาน นอกจากนี้วัสดุที่นำมาสร้างสนามมากกว่า 95% มาจากการรื้อถอนสนามกีฬาเก่าที่ได้ถูกนำมารีไซเคิล
สนามได้เปิดใช้งานครั้งแรกเมื่อวันที่ 9 มีนาคม ค.ศ. 2014 ในการแข่งขันโกปาเวร์จี ระหว่าง นาซิอองนาล พบกับ กลุบบิ ตู เฮโม ซึ่งผลจบลงด้วยคะแนน 2–2 รวมผลสองนัด 3–3 ซึ่งทำให้ กลุบบิ ตู เฮโม ชนะด้วยกฎประตูทีมเยือน
ฟุตบอลโลก 2014

อาเรนาดาอามาโซเนีย เป็น 1 ใน 12 สนามที่ใช้แข่งขันฟุตบอลโลก 2014 ที่บราซิล เป็นเจ้าภาพ โดยแข่งขันในรอบแบ่งกลุ่มเท่านั้น
| วันที่ | เวลา (UTC-04) | ทีม 1 | ผล | ทีม 2 | รอบ | ผู้ชม |
| --- | --- | --- | --- | --- | --- | --- |
| 14 มิถุนายน 2014 | 18:00 |  อังกฤษ | 1–2 |  อิตาลี | กลุ่ม ดี | 39,800 |
| 18 มิถุนายน 2014 | 18:00 |  แคเมอรูน | 0–4 |  โครเอเชีย | กลุ่ม เอ | 39,982 |
| 22 มิถุนายน 2014 | 18:00 |  สหรัฐ | 2–2 |  โปรตุเกส | กลุ่ม จี | 40,123 |
| 25 มิถุนายน 2014 | 16:00 |  ฮอนดูรัส | 0–3 |  สวิตเซอร์แลนด์ | กลุ่ม อี | 40,322 |
การแข่งขันของทีมชาติบราซิล

| วันที่ | เวลา (UTC−04:00) | ทีม | ผล | ทีม | รอบ | ผู้ชม |
| --- | --- | --- | --- | --- | --- | --- |
| 5 กันยายน 2016 | 20:45 |  บราซิล | 2–1 |  โคลอมเบีย | ฟุตบอลโลก 2018 รอบคัดเลือก | 36,609 |
| 12 ตุลาคม 2021 | --:-- |  บราซิล | – |  ปารากวัย | ฟุตบอลโลก 2022 รอบคัดเลือก |  |
แหล่งข้อมูลอื่น

แผนที่และภาพถ่ายทางอากาศของ อาเรนาดาอามาโซเนีย
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
3°05′00″S 60°01′41″W﻿ / ﻿3.083396°S 60.028151°W﻿ / -3.083396; -60.028151
อาแล็กซ็องดร์ ลากาแซ็ต

| 0 | 1 | 2 | 3 |
| --- | --- | --- | --- |
 ลากาแซ็ตกับอาร์เซนอลในปี 2018
ข้อมูลส่วนตัว
ชื่อเต็ม:  อาแล็กซ็องดร์ ลากาแซ็ต
วันเกิด:   (1991-05-28) 28 พฤษภาคม ค.ศ. 1991 (33 ปี)
สถานที่เกิด:  ลียง ฝรั่งเศส
ส่วนสูง:  1.75 m (5 ft 9 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  ออแล็งปิกลียอแน
หมายเลข:  10
สโมสรเยาวชน
1998–2003:  เออแอลเซแอ็สลียง
2003–2010:  ออแล็งปิกลียอแน
สโมสรอาชีพ*
| ปี |  ทีม |  ลงเล่น |  (ประตู) |
| 2008–2011 |  ออแล็งปิกลียอแน เดอ |  53 |  (23) |
| 2010–2017 |  ออแล็งปิกลียอแน |  203 |  (100) |
| 2017–2022 |  อาร์เซนอล |  158 |  (54) |
| 2022– |  ออแล็งปิกลียอแน |  64 |  (46) |
ทีมชาติ
| 2006–2007 |  ฝรั่งเศส อายุไม่เกิน 16 ปี |  4 |  (0) |
| 2007–2008 |  ฝรั่งเศส อายุไม่เกิน 17 ปี |  11 |  (1) |
| 2008–2009 |  ฝรั่งเศส อายุไม่เกิน 18 ปี |  10 |  (1) |
| 2009–2010 |  ฝรั่งเศส อายุไม่เกิน 19 ปี |  10 |  (4) |
| 2010–2011 |  ฝรั่งเศส อายุไม่เกิน 20 ปี |  12 |  (9) |
| 2011–2012 |  ฝรั่งเศส อายุไม่เกิน 21 ปี |  11 |  (4) |
| 2013–2017 |  ฝรั่งเศส |  16 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 กรกฎาคม 2022
อาแล็กซ็องดร์ ลากาแซ็ต (ฝรั่งเศส: Alexandre Lacazette) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งกองหน้าให้แก่ออแล็งปิกลียอแนและทีมชาติฝรั่งเศส
ลากาแซ็ตสร้างชื่อเสียงมากับออแล็งปิกลียอแนด้วยการเป็นผู้เล่นที่ยิงประตูได้มากกว่าจำนวนนัดที่ลงเล่น  โดยในฤดูกาล 2016–17 เป็นรองดาวซัลโวของลีกเอิงด้วยการยิงไป 28 ประตู ทำสถิติยิงให้กับออแล็งปิกลียอแนทั้งหมด 129 ประตู จากการลงเล่นทั้งหมดทุกรายการ 276 นัด โดย 3 ฤดูกาลก่อนหน้านั้น ถือว่าเป็นผู้เล่นที่ยิงประตูได้มากที่สุดเป็นอันดับที่ 3 ใน 5 ลีกชั้นนำของยุโรป คือ 76 ประตู เป็นรองเพียงแค่คริสเตียโน โรนัลโด ของเรอัลมาดริด ที่ 108 ประตู และเลียวเนล เมสซี ของบาร์เซโลนา ที่ 106 ประตู  ก่อนที่เปิดฤดูกาล 2017–18 ได้ย้ายมาสู่อาร์เซนอลด้วยค่าตัวที่เป็นสถิติสูงสุดของสโมสร ด้วยสัญญา 5 ปี ซึ่งคาดว่าอยู่ในราว 53 ล้านปอนด์ (ประมาณ 2,330 ล้านบาท) ทำลายสถิติเดิมที่เคยเซ็นสัญญากับเมซุท เออซิล จากเรอัลมาดริด ที่ 42.4 ล้านปอนด์ (ประมาณ 1,860 ล้านบาท) นับว่าเป็นสถิติการซื้อตัวของอาร์เซนอลที่สูงที่สุด และเป็นการขายตัวที่แพงที่สุดของออแล็งปิกลียอแนด้วย
ลากาแซ็ตยิงให้กับอาร์เซนอลได้ทันทีในการเล่นนัดแรกในฤดูกาล 2017–18 ซึ่งเป็นคู่เปิดฤดูกาลด้วย กับเลสเตอร์ซิตี ณ สนามเอมิเรตส์สเตเดียม ด้วยการเป็นผู้โหม่งลูกกับพื้นในนาทีที่ 2 ทำให้อาร์เซนอลขึ้นไปก่อนอย่างรวดเร็ว 1–0 ซึ่งผลการแข่งขัน อาร์เซนอลเป็นฝ่ายแซงเอาชนะไปได้ 4–3 อย่างสนุกในช่วง 10 นาทีก่อนจบการแข่งขัน หลังจากโดนเลสเตอร์ซิตีตีเสมอและทำประตูแซงนำไปถึงสองครั้ง
แหล่งข้อมูลอื่น

Alexandre Lacazette profile at olweb.fr
Alexandre Lacazette French league stats at LFP.fr (ฝรั่งเศส)
Alexandre Lacazette – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
Alexandre Lacazette – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
อาแล็กซ็องดร์ ลากาแซ็ต ที่ L'Équipe Football (ในภาษาฝรั่งเศส)
France profile เก็บถาวร 2020-11-11 ที่ เวย์แบ็กแมชชีน at FFF
| ด ค กผู้เล่นชุดปัจจุบันของออแล็งปิกลียอแน  |
| --- | --- |
 1 ลอปึช  2 Yanga-Mbiwa  3 ตาเกลียฟิโก  5 Denayer (c)  6 Marcelo  8 Aouar  9 แดมเบเล  10 Traoré  12 T. Mendes  14 Dubois  16 Racioppi  17 โบอาเท็ง  19 Gouiri  20 Marçal  22 Jean Lucas  23 Tete  24 Cheikh  25 Caqueret  26 Solet  27 Cornet  28 Y. Koné  29 Tousart  30 Tătărușanu  35 Fofana  ผู้จัดการ: Peter Bosz
อาเมสตริส

| อาเมสตริส> สมเด็จพระราชินีแห่งจักรวรรดิอะคีเมนิด. |
| --- | --- |
สวรรคต: 424 ปีก่อน ค.ศ.
คู่อภิเษก: เซิร์กซีสที่ 1
พระราชบุตร: ดารีอุส ฮิสตัสเปส อาร์ตาเซิร์กซีสที่ 1 Rhodogune Amytis
ราชสกุล: อะคีเมนิด
พระราชบิดา: โอตาเนส
ศาสนา: โซโรอัสเตอร์
อาเมสตริส (กรีก: Άμηστρις, Amēstris, อาจเป็นรูปเดียวกันกับ Άμαστρις, Amāstris จากภาษาเปอร์เซียเก่า Amāstrī-, "สตรีแกร่ง") เป็นราชินีอะคีเมนิดผู้เป็นพระมเหสีในจักรพรรดิเซิร์กซีสที่ 1 และพระราชมารดาในจักรพรรดิอาร์ตาเซิร์กซีสที่ 1
นักประวัติศาสตร์กรีกโบราณมองพระนางในแง่ลบ
พระราชประวัติ

อาเมสตริสเป็นพระธิดาในโอตาเนส หนึ่งในขุนนางทั้ง 7 ที่มีชื่อเสียงจากการสังหารมากุสผู้กุมขังจักรพรรดิบาร์ดิยาเมื่อ 522 ปีก่อน ค.ศ. หลังจากนั้น จักรพรรดิดาไรอัสที่ 1 มหาราชแห่งเปอร์เซียขึ้นครองราชย์ เฮโรโดตุสรายงานว่า โอตาเนสได้รับเกียรติด้วยการอธิเษกสมรส โดยดาไรอัสที่ 1 อภิเษกสมรสกับ Phaedymia พระธิดาในโอตาเนส ส่วนเขาสมรสกับพระขนิษฐาของดาไรอัสที่ให้กำเนิดอาเมสตริส
เมื่อดาไรอัสสวรรคตตอน 486 ปีก่อน ค.ศ. อาเมสตริสสมรสกับมกุฎราชกุมารเซิร์กซีส เฮโรโดตุสกล่าวถึงพระนางว่ามีความโหดร้ายเด็ดขาด
ต้นตอของเรื่องนี้ยังไม่เป็นที่กระจ่าง เนื่องจากบันทึกและรายงานเท่าที่มีอยู่ระบุว่าศาสนาโซโรอัสเตอร์ไม่อนุญาตให้มีการบูชายัญมนุษย์ และเนื่องจากข้อมูลส่วนใหญ่ในเวลานั้นมาจากข้อมูลกรีก ด้วยความศัตรูกับเปอร์เซีย ทำให้เป็นไปได้ว่าข้อมูลทั้งหมดอาจไม่ถูกต้องเสมอไป
อาเมสตริสทรงมีชีวิตนานกว่าเซิร์กซีส และยังคงทำกิจการของราชวงศ์ในรัชสมัยอันยาวนานของจักรพรดริอาร์ตาเซิร์กซีสที่ 1 พระราชโอรส พระนางสวรรคตเมื่อต้น 424 ปีก่อน ค.ศ. ด้วยพระชนมพรรษาเกือบ 90 พรรษา ส่วนอาร์ตาเซิร์กซีสค่อยสวรรคตตามไป
ข้อมูล

Amestris เก็บถาวร 2013-09-07 ที่ เวย์แบ็กแมชชีน by Jona Lendering
อาเดลาอีดแห่งบูร์กอญ

| อาเดลาอีดแห่งบูร์กอญ |
| --- | --- |
อาเดอแลดแห่งบูร์กอญบนหน้าต่างกระจกสีของโบสถ์แซ็งต์เดอนีส์แห่งตูรีโดยนิโกลัส โลแร็ง ค.ศ. 1890
จักรพรรดินีโรมันอันศักดิ์สิทธิ์
ครองราชย์: 2 กุมภาพันธ์ ค.ศ. 962 – 7 พฤษภาคม ค.ศ. 973
พระราชินีมเหสีแห่งเยอรมนี
ครองราชย์: ค.ศ. 951 – 7 พฤษภาคม ค.ศ. 973

พระราชสมภพ: ค.ศ. 931 ออร์บัค
สวรรคต: 16 ธันวาคม ค.ศ. 999 (68 พรรษา) เซลซ์
พระราชสวามี: ออทโทที่ 1 มหาราช
ราชวงศ์: เวล์ฟ
พระราชบิดา: พระเจ้ารูดอล์ฟที่ 2 แห่งบูร์กอญ
พระราชมารดา: แบร์ธาแห่งชวาเบิน
อาเดลาอีดแห่งบูร์กอญ (ฝรั่งเศส: Adélaïde de Bourgogne; ค.ศ. 931 – 16 ธันวาคม ค.ศ. 999 ) เป็นจักรพรรดินีแห่งจักรวรรดิโรมันอันศักดิ์สิทธิ์จากการอภิเษกสมรสกับจักรพรรดิอ็อทโทที่ 1 มหาราช และเป็นผู้สำเร็จราชการแผ่นดินให้จักรพรรดิอ็อทโทที่ 3 พระราชนัดดา ทรงเป็นหนึ่งในสตรีผู้ทรงอิทธิพลที่สุดของยุโรปในคริสต์ศตวรรษที่ 10
วัยเยาว์

อาเดลาอีดเสด็จพระราชสมภพในปี ค.ศ. 931 ที่ปราสาทออร์บัคในออร์บัค ราชอาณาจักรบูร์กอญบน เป็นพระราชธิดาของพระเจ้ารูดอล์ฟที่ 2 แห่งบูร์กอญกับแบร์ธาแห่งชวาเบิน เมื่อมีพระชนมายุได้ 2 พรรษา พระบิดาได้จับพระนางหมั้นหมายกับโลธาร์ บุตรชายของอูกแห่งพรอว็องส์ แต่เมื่ออาเดลาอีดมีพระชนมายุถึงวัยที่สามารถสมรสได้ พระเจ้ารูดอล์ฟ พระบิดาของพระองค์กลับสิ้นพระชนม์ พระมารดาของพระองค์สมรสกับอูก ส่วนโลธาร์ แม้จะเป็นกษัตริย์แห่งลอมบาร์ดี (ราชอาณาจักรอิตาลี) แต่ก็อยู่ภายใต้การควบคุมของเบเรนการ์ที่ 2 มาร์เกรฟแห่งอิฟเรอา ผู้อ้างสิทธิ์ฝ่ายตรงข้าม คอนรัด พี่น้องชายของอาเดลาอีดมองว่าการสมรสควรเดินหน้าต่อไป พระเจ้าโลธาร์กับอาเดลาอีดจึงอภิเษกสมรสกับในปี ค.ศ. 947 ทั้งคู่มีพระธิดาด้วยกันหนึ่งคนชื่อเอมมาแห่งอิตาลีซึ่งประสูติในปี ค.ศ. 948